ياأهلاً بالمعارك با اهلاً بالمعارك يا بخت مين يشارك بنارها نستبارك و نطلع منصورين ملايين الشعب تدق الكعب تقول : كلنا جاهزين خارج ساعة الصبحية و الناس رايحين جايين نظرتهم فكرتني بأيام ستة و خمسين راجع فى المغربية شفت عيون الثوار نظرتهم فكرتني بالضباط الأحرار شفت اجتماع سياسي كلماته نغم حماسي و لا فيش على قده كراسي من كتر ما فيه ملايين ملايين الشعب تدق الكعب تقول كلنا جاهزين و ف لحظة نطل و يهدا الكل و نسمع فرحانين عبد الناصر حبيبنا قايم بينا يخاطبنا نجاوبه و يجاوبنا قائد و مجندين " قول ما بدالك احنا رجالك و دراعك اليمين عبد الناصر يقول : " الله اكبر و يوم الازهر فى وجداني يا شعب قمنا لقهر الصعب من تاني وعود معنديش ، مفيش الا النضال عندي و شقا و معارك مريرة كتير يا أخواني " " أطلب تلاقي تلاتين مليون فدائي فى جميع الميادين " عبد الناصر يقول : " على كل باب فى الميثاق مصباح يهدينا يشوف جهادنا العظيم على فين مودينا للافراح و الرفاهية ح نمد طريق ع النيل اسمه فى الأشتراكية التصنيع التقيل بس نضاعف انتاجنا أضعاف أضعاف أضعاف و ندبر مهما احتاجنا و نحارب الاسراف و بقرش الادخار نتحدى الاستعمار و نقيم جدار جبار يحمي حياة العاملين آدي نقطة بنقطة جميع الخطة و بالله نستعين خطتنا خلاص فى ايدنا و خلاص متشمرين و حزين ياللي تعاندنا بتعاند جبارين جبل الجرانيت انشق انشال و ف بحر النيل انزق أمال ما فى حاجة تقولنا لأ ايش حال يوم تحريرنا فلسطين و التوبة التوبة التوبة نصبر على غدارين وحياة الدم الغالي وحياة عرق الجبين توبة ماعاد فيها مجاملة خلاص و لا عاد م الثورة الشاملة مناص يا ايدينا العاملة ازرعي اخلاص واحصدي و الرب يعين احصدي و انقضي اكشفي و ارفضي خاينين و انتهازيين ح نشق طريقنا بنور مبادئنا و لنا النصر المبين و يا اهلاً بالمعارك يا بحر الثورة يا هادر خلي هديرك بنظام من صوت المكن الداير عين العدو مش هتنام و انت يا شبابنا اتقدم جه دورك فى التاريخ بايديك لازم تتقدم مصر فى عهد الصواريخ و شبابنا نهض يا حبايب قال : جه دوري مانيش هايب يسلملي الشعر الشايب و الناس المخلصين للمخلصين الف سلام !